stanford-oval/wikipedia huggingface dataset:
Mark Wright (jalkapallovalmentaja)
Ura

Wright aloitti uransa vuonna 1980 Oxford Unitedissa. Vain kymmenen pelatun ottelun jälkeen hänet myytiin Englannin korkeimmalle sarjatasolle 1. divisioonaan Southamptonin riveihin. 18-vuotias Wright debytoi Saintsissa 17. huhtikuuta 1982 3–1-voitto-ottelussa Leedsia vastaan.
Wrightin ensimmäinen täysi kausi Southamptonissa oli kausi 1982–1983, jolloin Saints sijoittui liigassa sijalle 12 ja Wrightin onnistui tehdä ensimmäinen maalinsa. Hänet valittiin myös Southamptonin vuoden pelaajaksi.
Seuraavalla kaudella Wrightin otteet olivat liigan eliittiä ja koko muunkin joukkueen esittäessään parastaan sijoittui Saints liigassa toiseksi Liverpoolin jälkeen. Hyvien otteidensa ansiosta Wright nousi Englannin maajoukkueeseen, jossa hän pelasi 45 maaottelua ja teki yhden maalin vuosina 1984–1996.
Elokuussa 1987 Southampton yllättäen hyväksyi Derby Countyn tekemän 760 000:n punnan tarjouksen ja näin yhteensä 222 ottelua ja 11 maalia tehnyt Wright siirtyi Derbyyn.
Wright debytoi uudessa seurassaan 29. elokuuta 1987 ottelussa Wimbledonia vastaan. Wright pelasi Derbyssa yhteensä neljä kautta ja otteluita kertyi topparille yhteensä 171.
Wright siirtyi Liverpooliin, jossa debytoi 17. elokuuta 1991 ottelussa Oldhamia vastaan. Liverpool-uran aikana Wright oli voittamassa FA Cupia.
Bioniikka

Bioniikka (myös biomimetiikka, bioinspiraatio ja biognosis; sivuaa myös bionisen luovuussuunnittelun käsitettä) on biologisten menetelmien ja luonnossa esiintyvien järjestelmien soveltamista tekniikan tutkimukseen ja kehittämiseen. Sanan bioninen keksi Jack E. Steele vuonna 1958. Sen alkuperä saattaa olla kreikankielinen sana βίον, bíon, joka tarkoittaa elämän yksikköä, yhdistettynä päätteeseen -ic, joka viittaa 'kaltaisuuteen', tarkoittaen siis 'elämän kaltaista'. Joidenkin sanakirjojen mukaan sana kuidenkin muodostuu biologian ja elektroniikan yhdistelmästä.
Bionisen teknologian kannattajien mukaan elämänmuotojen ja tuotantotekniikoiden välinen teknologiansiirto on tarkoituksenmukaista, sillä evolutiivinen paine saa eliöitä, sekä eläimistöä että kasvistoa, optimoitumaan ja tehostumaan. Klassinen esimerkki siitä on vettä- ja likaahylkivän maalin keksiminen lootuskukkaa tutkimalla. Tällöin huomattiin, että kasvin pinta hylkii käytännössä kaikkea. Tätä ilmiötä kutsutaan nimellä lootusilmiö.
Käsitettä ”biomimetiikka” käytetään, kun on tarkoitus viitata kemiallisiin reaktioihin. Biomimeettinen kemia viittaa reaktioihin, jotka luonnossa esiintyessään sisältävät biologisia makromolekyylejä (esimerkiksi entsyymit ja nukleiinihapot), joiden kemiallista rakennetta voidaan kopioida käyttämällä in vitro -menetelmällä huomattavasti pienempiä molekyylejä.
Insinööritieteessä bioniikkaa on käytetty muun muassa jäljittelemällä veneen rungon rakenteessa delfiinin paksua ihoa ja mallintamalla kaikuluotaimissa, tutkissa ja lääketieteen ultraäänimallinnuksessa lepakkojen kaikupaikannusmenetelmiä.
Tietojenkäsittelytieteen alalla bioniikan tutkimuksen avulla on tuotettu keinotekoisia hermosoluja, keinotekoisia hermoverkostoja ja parviälyjä. Bioniikka vaikutti myös evoluutiolaskennan syntyyn, mutta evoluutiolaskennan parissa ideaa laajennettiin simuloimalla evoluutiota digitaalisesti, tuottaen erittäin optimoituja ratkaisuja jollaisia luonnossa ei ole aiemmin esiintynyt.
Bathin yliopiston mekaanisen insinööritieteen osaston biomimetiikan professori Julian Vincentin mukaan ”tällä hetkellä vain noin kymmenessä prosentissa teknologiaa hyödynnetään biologian mekanismeja.” [lähde? ]
Historia

Termin ”biomimetiikka” keksi Otto Schmitt 1950-luvulla. Termin ”bioniikka” keksi Jack E. Steele vuonna 1958, Wright-Pattersonin ilmatukikohdassa Daytonissa, Ohiossa työskennellessään. Teknologian maailmassa suositaan käsitettä ”biomimiikka”, jotta vältettäisiin sekoittuminen lääketieteen bioniikka-termin kanssa. Martin Caidin käytti käsitettä sattumalta vuonna 1972 julkaistussa romaanissaan Cyborg, jonka innoittamana tuotettiin myös tv-sarja Kuuden miljoonan dollarin mies. Caidin työskenteli pitkään ilmailualalla teknisenä kirjoittajana ennen päätymistään täysipäiväiseksi fiktiokirjailijaksi.
Menetelmät

Bioniikan tutkimuksessa korostetaan usein luonnosta löydettyjen toimintojen soveltamista, sen sijaan että vain matkittaisiin biologisia rakenteita. Esimerkiksi tietojenkäsittelytieteen kybernetiikka pyrkii mallintamaan älykkäälle käyttäytymiselle luontaisia palaute- ja kontrollimekanismeja, kun taas tekoälytutkimuksessa pyritään mallintamaan älyn toimintoja riippumatta niistä nimenomaisista tavoista, joilla kyseinen toiminta mahdollistuu.
Esimerkkien ja mekanismien tietoinen kopiointi luonnossa esiintyvistä eliöistä ja ekologioista on sovelletun tapauskohtaisen päättelyn muoto, jossa luonto mielletään toimivaksi todettujen ratkaisumallien tietokannaksi. Kannattajien mukaan kaikkiin luonnollisiin elämänmuotoihin kohdistuva valintapaine karsii epäonnistuneet muodot.
Vaikka lähes kaikkea insinööritiedettä voidaan pitää eräänlaisena biomimetiikan muotona, alan nykyaikaiseksi synnyttäjäksi on nimetty Buckminster Fuller, ja sen myöhempi kodifikaatio omaksi tutkimusalakseen Janine Benyusille.
Karkeasti voidaan erotella kolme eläimistön ja kasviston biologista tasoa, joiden mukaan teknologiaa voidaan mallintaa:
Luontaisten tuotantotekniikan menetelmien jäljittely
Luonnossa esiintyvien mekanismien imitointi (Tarranauha)
Järjestäytymisen periaatteiden tutkiminen. Eliöiden sosiaalisen käyttäytymisen, esimerkiksi lintujen parvikäyttäytymisen, muurahaisyhdyskuntien, mehiläispesien sekä kalaparvien parviälyyn perustuvan toiminnan tutkimusta.
Esimerkkejä

Tarranauha on biomimetiikan esimerkeistä tunnetuin. Vuonna 1948, sveitsiläinen insinööri Georges de Mestral oli puhdistamassa takiaisia, jotka olivat tarttuneet hänen koiraansa ulkoilutuksen yhteydessä. Hän havaitsi, kuinka takiaisen hakaset tarrautuivat koiran turkkiin.
Percy Shaw keksi kissansilmäheijastimet vuonna 1935, tutkittuaan kissojen silmien mekanismeja. Hän oli havainnut, että kissoilla oli tapetum ludicumina tunnettu heijastavien solujen järjestelmä, joka kykeni heijastamaan pienimpiäkin valohiukkasia.
Leonardo da Vincin lentävät koneet ja alukset ovat varhaisia esimerkkejä luonnon mallintamisesta insinööritieteessä.
Resiliini on kumin korvike, joka on luotu tutkimalla niveljalkaisista löytyviä materiaaleja.
Julian Vincent ammensi männynkäpyjen tutkimuksesta suunnitellessaan vuonna 2004 ”älykkäitä” vaatteita, jotka mukautuvat lämpötilanvaihteluihin. ”Tahdoin elottoman järjestelmän, joka reagoisi kosteuden muutoksiin muuttamalla muotoaan. Kasvikunnassa on paljon tuollaisia järjestelmiä, mutta useimmat niistä ovat hyvin pienikokoisia – männynkäpy on suurin ja siten helpoin työstettävä.” Männynkävyt reagoivat ilmankosteuden lisääntymiseen avaamalla suomunsa levittääkseen siemeniään. ”Älykäs” kangas toimii samalla periaatteella, eli se avautuisi käyttäjänsä lämmentyessä ja hikoillessa ja sulkeutuisi tiukasti lämpötilan laskiessa.
Penn Staten yliopiston biomimeetikot suunnittelivat vuonna 2004 ”muotoaan muuttavat lentokoneen siivet”, jotka muovautuvat lennon nopeuden ja keston mukaan. Muovautuviin siipiin haettiin mallia eri lintulajeilta, joilla on monenlaisia siipiä joiden malli riippuu lintujen lentonopeuksista. Jotta lentokoneen siivistä saatiin muuttuvat, oli tutkijoiden luotava myös pintakerrokselle kyky muovautua. Heidän keksinnössään siivet peitetään kalojen innoittamilla suomuilla, jotka liukuvat tarvittaessa toistensa päälle. Idea on jalostettu jossain määrin swing wing -mallista.
Aiheesta muualla

Kuvia tai muita tiedostoja aiheesta Bioniikka Wikimedia Commonsissa
Mattru Jong

| Mattru Jong Matru |
| --- | --- |
 Mattru Jong
 Koordinaatit: 7.6053°N, 12.1732°W 
Valtio:   Sierra Leone
Maakunta:  Eteläinen maakunta
Piirikunta:  Bonthen piirikunta
Päällikkökunta:  Jong
Väkiluku (2004)  ():  7 647
Infobox OKVirheellinen NIMI-arvo: 
Mattru Jong tai joskus lyhyemmin Matru (Mattru), on kaupunki ja piirikuntansa hallinnollinen keskus Sierra Leonen Eteläisessä maakunnan  Bonthen piirikunnan 33 524 asukkaan Jongin päällikkökunnassa (VL 2015). Kaupunki sijaitsee sisämaassa Taiajoen alajuoksun varrella. Vuoden 2004 väestönlaskennassa Mattru Jongin väkiluku oli 7 647.
Mayores

| ”Mayores” Becky G & Bad Bunny |
| --- | --- | --- |

Singlen tiedot
 Albumilta: Mala Santa
 Äänitetty : helmikuu 2017
 Julkaistu: 14. heinäkuuta 2017
 Formaatti: digitaalinen lataus, suoratoisto
 Tuottaja(t): Jorge Fonseca
 Tyylilaji: latinapop, reggaeton
 Kesto: 03.22
 Levy-yhtiö: Kemosabe Records, Sony Latin
Becky G:n muut singlet
| ”Que Nos Animemos” 2017 | ”Mayores” 2017 | ”Díganle” 2017 |
Bad Bunnyn muut julkaisut
| ”Tu No Metes Cabra” 2017 | ”Mayores” 2017 | ”Báilame (Remix)” 2017 |
Mayores (suom. vanhempi) on yhdysvaltalaislaulajan Becky G:n musiikkikappale, jolla vierailee myös puertoricolaisartisti Bad Bunny. Sen julkaisivat Kemosabe Records ja Sony Music Entertainment Becky G:n ensimmäisen, Mala Santa-studioalbumin ensimmäisenä singlenä 14. heinäkuuta 2017. Kappaleen ovat sanoittaneet Servando Primera, Mario Caceres, Patrick Ingunza, Alexander Castillo sekä Benito Antonio Martinez ja sen tuotti Jorge Fonseca. Kappaleen musiikkivideon ohjasi Daniel Duran ja se julkaistiin Beckyn YouTube-kanavalla vuorokausi ennen singlejulkaisua. Video kuvattiin Los Angelesissä.
"Mayores" oli valtava menestys monissa espanjankielisissä valtioissa kuten Boliviassa, Ecuadorissa, Paraguayssa ja Perussa. Becky G sekä Bad Bunny ovat esittäneet kappaleen livenä muun muassa vuoden 2017 Latin American Music Awardsissa.
Käännös suomeksi
Mayotten lippu

Mayotten lippu
Mayotten lippu on yksi Mayotten käyttämistä tunnuksista. Sen suhteet ovat 2:3. Lippu ei ole virallinen, mutta sitä käytetään Ranskan lipun sijaan. Lipussa on kaksi merihevosta, jotka tukevat vaakunaa. Lipun yläkulmassa lukee MAYOTTE.
Brian Houston

| Brian Houston |
| --- | --- |
 Brian Houston vuonna 2008.
Henkilötiedot
Syntynyt: 17. helmikuuta 1954 (ikä 70) Auckland, Uusi-Seelanti
Titteli:  Johtava pastori
Vanhemmat:   Frank Houston  Hazel Houston 
Puoliso:  Bobbie Houston
Lapset:   Joel Houston  Ben Houston  Laura Toggs 
Muut tiedot
Uskonto:  Kristinusko
Järjestö:  Hillsong Church
Aiheesta muualla
Kotisivu
Brian Houston (s. 17. helmikuuta 1954 Auckland, Uusi-Seelanti) on australialainen pastori ja evankelista. Houston tunnetaan erityisesti Hillsong Churchin perustajana ja johtavana pastorina. Houston toimi vuosina 1997–2009 Australian Christian Churches -järjestön puheenjohtajana.
Brian Houstonin vanhemmat ovat Frank Houston ja Hazel Houston. Houstonin vanhemmat toimivat Pelastusarmeijan upseereina Uudessa-Seelannissa. Brian Houstonin ollessa kolmevuotias, perhe liittyi helluntaiseurakuntaan. Brian Houston on ollut naimisissa vuodesta 1977 Bobbie Houstonin kanssa. Heillä on kolme lasta.
Teokset

Brian Houston on kirjoittanut seuraavat teokset:
How to Live a Blessed Life, 2002.
How to Flourish in Life, 2003.
How to Make Wise Decisions, 2004.
How to Live in Health & Wholeness, 2005.
Selah, 2006.
For this Cause, 2006.
Selah 2, 2007.
For this I was Born, 2008.
Elä, rakasta, johda.  Päivä, 2015.  ISBN 978-952-4-75761-4.
There is More, 2018.
Carnegie Mellon -yliopisto

| Carnegie Mellon -yliopisto> Carnegie Mellon University |
| --- | --- |
  

Motto:  "My heart is in the work"  Andrew Carnegie
Perustettu:  1900
Tyyppi:  Yksityinen
Säätiön varat:  1,1 miljardia dollaria
Rehtori:  Subra Suresh
Henkilökunta:  1 012
Opiskelijoita:  5 892
Jatko-opiskelijoita:  5 066
Sijainti:  Pittsburgh, Pennsylvania  Yhdysvallat
Kampus:  Urbaani, 58 ha
Maskotti:  Scotty (skotlanninterrieri)
Yhteistyö:  AAU, AITU, MSCHE
Sivusto:  www.cmu.edu
Carnegie Mellon -yliopisto (engl. Carnegie Mellon University, myös CMU tai Carnegie Mellon) on yhdysvaltalainen, Pittsburghissa sijaitseva tutkimusyliopisto. Yliopisto sai alkunsa 1900 Andrew Carnegien perustamasta Carnegie Technical Schoolsista, josta tuli 1912 Carnegie Institute of Technology. Vuonna 1967 Carnegie Institute of Technology yhdistyi Andrew W. Mellonin 1913 perustaman Mellon Institute of Industrial Researchin kanssa, jolloin syntyi nykymuotoinen Carnegie Mellon -yliopisto.
Carnegie Mellon on arvioitu Shanghain listalla maailmanlaajuisesti viidenneksitoista yhteiskuntatieteissä ja seitsemänneksi tekniikassa. Newsweek on puolestaan sisällyttänyt sen listaukseensa "25 New Ivies". Times Higher Educationin rankingissa Carnegie Mellon sijoittuu yhteistuloksissa sijalle 21. Yliopiston vahvimmat alat ovat tekniikka ja erityisesti tietojenkäsittelytiede.
CMU:lla on sivukampukset Piilaaksossa ja Dubaissa.
Carnegie Mellon -yliopiston Pittsburghin kampus.
Tiedekunnat

Carnegie Mellon -yliopistoon kuuluu seitsemän tiedekuntaa:
Carnegie Institute of Technology
College of Fine Arts
Heinz College
College of Humanities and Social Sciences
Mellon College of Science
School of Computer Science
Tepper School of Business
Aiheesta muualla

Kuvia tai muita tiedostoja aiheesta Carnegie Mellon -yliopisto Wikimedia Commonsissa
Carnegie Mellonin nettisivu (englanniksi)
All About Carnegie Mellon: historiaa, faktoja (englanniksi)
Carnegie Mellon Factbooks (Arkistoitu – Internet Archive) (englanniksi)
Christer Castrén

Christer (Krister) Castrén (noin 1728 Kajaani – 23. tammikuuta 1795 Paltamo) oli suomalainen tuomari ja Kajaanin pormestari.
Christer Castrénin vanhemmat olivat Kajaanin pormestari, luutnantti Matias Castrenius, myöhemmin Castreen ja hänen ensimmäinen puolisonsa Helena Albogius. Hän pääsi ylioppilaaksi Turussa 1746 ja oli Turun hovioikeudessa auskultanttina 1748.
Castrén oli isänsä sijaisena Kajaanin voutikunnan vt. kruununvoutina 1754 ja Kajaanin vt. pormestarina 1762. Hänestä tuli Kajaanin pormestari 1772 ja samalla hän oli Kemin ja Kajaanin kihlakuntien tuomarina vuodesta 1777 alkaen, Castrénista tuli sitten viranvaihdon kautta Kajaanin pataljoonan sotatuomari 1792 ja hän erosi tästä virasta 1794.
Christer Castrén oli naimisissa 1755–1793 Brita Kristina Forsströmin (k. 1793) ja vuodesta 1794 Maria Frosteruksen (k. 1831) kanssa. Hänen poikiaan ensimmäisestä avioliitosta olivat varatuomari Matias Alarik Castrén (1756–1791) ja Kajaanin sekä myöhemmin Kuhmon kappalainen Simon Johan Castrén (1765–1812). Christer Castrénin veli oli Kemin kirkkoherra Eric Castrén.
Mentuherkhepeshef

Mentuherkhepeshef
Ramses Mentuherkhepeshef (tai Mentu-her-khepeshef) oli yksi Ramses IX:n pojista, ja muinaisen Egyptin prinssi. Hän on haudattu Egyptissä sijaitsevan Kuninkaiden laaksoon hautaan KV19.
Hauta oli alun perin tarkoitettu Ramses VIII:n käyttöön,  mutta Mentuherkhepeshef valloittikin sen itselleen.
Mentuhotep III

Mentuhotep III. Museum of Fine Arts, Boston.
Mentuhotep III (hallitsi noin 2010 eaa. –  1998 eaa. tai 2004 eaa. – 1992 eaa.) oli Egyptin 11. dynastian faarao. Hänen vanhempansa olivat faarao Mentuhotep II ja kuningatar Tem. Mentuhotep III nousi valtaistuimelle isänsä pitkän kauden jälkeen, ja hän oli faaraoksi tullessaan jo melko iäkäs. Hänen kaudellaan rakennettiin ja korjattiin useita rakennuksia. Mentuhotep lähetti myös kaupparetkikuntia Puntin maahan. Mentuhotep sai haaremiinsa kuuluneen Imin kanssa pojan, seuraajansa Mentuhotep IV:n.
| 0 | 1 | 2 |
| --- | --- | --- |
| Edeltäjä: Mentuhotep II | Egyptin faarao 11. dynastia | Seuraaja: Mentuhotep IV |
Conchita Bautista

Conchita Bautista vuoden 1965 Eurovision laulukilpailussa
Conchita Bautista (s. 27. lokakuuta 1936 Sevilla) on espanjalainen laulaja ja näyttelijä, joka on edustanut maataan Eurovision laulukilpailussa kahdesti. Vuonna 1961 hän esitti kappaleen ”Estando contigo” ja sijoittui 16 kilpailijan joukossa yhdeksänneksi. Vuonna 1965 hän kilpaili kappaleella ”¡Qué bueno, qué bueno!” sijoittuen jaetulle viimeiselle sijalle nollalla pisteellä.
Luettelo Lucky Luke -sarjakuvien hahmoista

Sarjan päähahmoja
Tämä on luettelo Lucky Luke-sarjakuvista esiintyvistä hahmoista.
Päähahmot > Lucky Luke

Pääartikkeli: Lucky Luke
Lucky Luke on tarinoiden sankari. Yksinäinen lehmipoika, joka valvoo lakia apureinaan hevosensa Jolly Jumper, sekä vahtikoira Rantanplan.
Päähahmot > Jolly Jumper

Jolly Jumper on Lucky Luken sarkastinen hevonen, jonka "puhetta" Luke ei kuitenkaan kuule vaikka lukijat tietävät, mitä Jolly ajattelee.
Päähahmot > Daltonit

Pääartikkeli: Daltonin veljekset
Daltonit ovat Lucky Luken pahimpia vihollisia, rikollisia ja tarinoiden kestokonnia. He ovat todellisten esikuviensa kuvitteellisia serkkuja. Daltonit ovat pisimmästä lyhyimpään Averell, William, Jack ja Joe.
Päähahmot > Rantanplan

Pääartikkeli: Rantanplan
Rantanplan on lännen tyhmin koira, joka usein auttaa Lucky Lukea Daltoneiden ja muiden rikollisten jäljittämisessä. Jolly Jumperin tavoin Luke ei kuule Rantanplanin "puhetta". Ensikertaa Rantanplan nähtiin tarinassa Daltonien jäljillä.
Muut hahmot > Daltonin muori

Daltonin muori on Daltonin veljesten äiti. Hänet nähdään ensikertaa omassa nimikkotarinassaan, mutta hahmoon viitataan jo varhaisissa kertomuksissa.
Muut hahmot > Billy the Kid

Billy the Kid on Daltoneiden ohella Lucky Luken pahimpia vihollisia, vaikka esiintyykin näitä harvemmin. Myös tällä hahmolla on todellinen esikuva.
Muut hahmot > Pat Poker

Pat Poker on Lucky Luke kohtaa Pat Pokerin -sarjakuvassa esiintyvä uhkapeluri, joka on todennäköisesti toiminut innoitteena myöhempien tarinoiden pelureille. Nimensä mukaan Pat Poker pelaa pokeria ja huijaa siinä aina.
Muut hahmot > Phil Defer

Phil Defer on nimikkotarinassaan esiintyvä palkkatappaja, joka palkataan murhaamaan Lucky Luke.
Muut hahmot > Tohtori Doxey

Tohtori Doxey on Tohtori Doxeyn eliksiiri -tarinassa esiintyvä lääkäri (puoskari), joka myy tavallista sadevettä ihmelääkkeenä.
Muut hahmot > Abraham Lincoln

Yhdysvaltojen presidentti, Abraham Lincoln, joka nähdään mm. tarinoissa Laulava lanka ja Lucky Luke kohtaa Pinkertonit.
Muut hahmot > Rutherford B. Hayes

Rutherford B. Hayes on toinen Lucky Luke-tarinoissa esiintyneistä yhdysvaltojen presidenteistä. Hayes nähdään Mies Washingtonista ja Sarah Bernhardt -tarinoissa.
Muut hahmot > Kenraali Custer

Kenraali Custer on joissain tarinoissa esiintyvä tuliluontoinen ratsuväen komentaja, joka haluaa sotia intiaaneja vastaan.
Muut hahmot > Virgil, Morgan ja Wyatt Earp

Virgil, Morgan ja Wyatt Earp ovat tarinassa O.K. Corral esiintyviä lainvalvojia.
Muut hahmot > Zachary Martins

Zachary Martins esiintyy albumissa Vankkurikaravaani. Hän on kajahtanut keksijä, joka luulee suunnitelmiaan nerokkaiksi, mutta päätyy aina vaunjen räjäyttimiseen.
Muut hahmot > Jesse ja Frank James

Jesse ja Frank James ovat pohjautuvat myös todellisiin henkilöihin. Heidät molemmat nähdään ensikertaa Jesse Jamesin nimikkotarinassa, mutta Jesseen viitataan, myös myöhemmissä tarinoissa.
Muut hahmot > Cole Younger

Cole Younger on Jesse Jamesin yksinkertainen serkku, joka auttaa tätä ryöstöissä. Myös todellisen elämän Cole Younger kuului Jamesin jengiin.
Muut hahmot > Pavlov

Pavlov on Rantanplan-sarjakuvissa esiintyvä vartija vankilassa, jossa Daltonit ovat. Tämä usein antaa Rantanplanin syöpötellä vaikka tietää määrärahojen olevan vähissä.
Muut hahmot > Belle Starr

Belle Starr on omassa nimikkotarinassaan esiintyvä naisrikollinen, jolla myös on todellinen esikuva. Sarjakuvan Belle Starr palkkaa apureikseen mm. Daltonit ja Billy the Kidin.
Muut hahmot > Daltoneiden isä

Daltonin veljesten isä mainitaan useassa tarinassa, mutta häntä ei koskaan nähdä. Daltonin muorin mukaan isä sai surmansa räjäyttäessään itsensä vahingossa dynamiitilla. Daltonit-animaatiosarjan toisella kaudella isän nimeksi mainitaan Robbie.
Muut hahmot > Henry, Jim, Abigel, Patrick ja Bill Dalton

Henry, Jim, Abigel, Patrick ja Bill Dalton ovat Daltoneiden setiä. Jim ja Henry ovat kuolleet hirtettyinä, Abigel taas tuntemattomasta syystä. Patrickin olinpaikasta ei ole tietoa, mutta hänet mainitaan Daltonit-animaatiosarjassa. Bill taas elää yhä. Bill Dalton esiintyi Daltonit-animaatiosarjan viimeisessä jaksossa "Daltonit lomalla".
Muut hahmot > Bob, Grat, Bill ja Emmett Dalton

Bob, Grat, Bill ja Emmett Dalton ovat Daltoneiden serkkuja. He ovat todelliset Daltonin veljekset. Heidät nähdään Lainsuojattomat -tarinassa.
Muut hahmot > Marcel Dalton

Marcel Dalton on Daltonien eno ja Daltonin muorin veli. Hän on ainoa rehellinen Dalton. Marcel nähdään vain omassa nimikkotarinassaan.
Muut hahmot > Franky Dalton

Franky Dalton on Daltonit pääsevät hoitoon-tarinan alkuperäispainoksessa mainittu Daltonin muorin ja Marcel Daltonin isä.
Muut hahmot > Waldo Badmington

Waldo Badmington on tarinassa Arkajalka-esiintyvä nuori englantilainen herramies, joka saapuu villiin länteen perittyään sukulaisensa, Harold Lucius "Baddy" Badmingtonin, maat.
Muut hahmot > Jack Ready

Jack Ready on Arkajalka-tarinassa esiintyvä rikollinen ja huijari, joka haluaa Badmintonin maat ja tilan itselleen.
Muut hahmot > Dean Fenton

Dean Fenton on Daltonin veljekset -tarinassa esiintyvä rikollinen, joka omisti Fenton Town -nimisen rikolliskaupungin ennen joutumistaan vankilaan. Myöhemmin Daltonit valtasivat kaupungin ja muuttivat nimen Dalton Cityksi.
Muut hahmot > Joe Milton

Joe Milton on Daltonin veljekset-tarinassa pikkurikollinen ja mallivanki, joka päätetään vapauttaa. Erehdyksestä johtuen vartijat päästävätkin vapaaksi Joe Daltonin.
Milton nähdään myös vuoden 2007 elokuvassa Lucky Luke – Lähde länteen!, jossa häntä kuitenkin kutsutaan nimellä Meriwether Dalton.
Mattosara

| Mattosara |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  brizoides
Kaksiosainen nimi
 Carex brizoides  L. 
Katso myös
   Mattosara Wikispeciesissä   Mattosara Commonsissa 
Infobox OKNimi-testi OK: 
Mattosara (Carex brizoides) on sarakasvien (Cyperaceae) heimoon, sarojen (Carex) sukuun kuuluva monivuotinen kasvilaji.
Mattosaralla on pitkä ja suikertava juurakko. Mattosara on kasvutavaltaan mätästävä ja sen heinien lehdiltä muistuttavat lehdet voivat kasvaa 30–60 cm korkeiksi.
Mattosara kasvaa kosteilla ja varjoisilla paikoilla, kuten varjoisissa metsissä. Mattosaran levinneisyysalue ulottuu Euroopassa Espanjasta ja Italiasta Baltiaan, Valko-Venäjälle, Ukrainaan ja Romaniaan. Lisäksi lajia tavataan Aasian länsiosissa Turkissa. Suomessa mattosara on harvinainen uustulokas.
Mattosaran juuria voidaan käyttää keitettyinä ravinnoksi. Lisäksi mattosaran lehtiä on käytetty pakkausmateriaalina sekä yhdessä espartohöyhenheinän (Stipa tenacissima) kanssa harjasten valmistuksessa.
Aiheesta muualla

iNaturalist: Carex brizoides
Global Biodiversity Information Facility (GBIF): Carex brizoides (englanniksi)
The Plant List: Carex brizoides (englanniksi)